Kia Abdullah

Is úrscéalaí agus scríbhneoir taistil Briotanach í Kia Abdullah (rugadh 17 Bealtaine 1982).  Áirítear lena n-úrscéalta Take It Back (scéinséir na bliana ag an Guardian agus an Telegraph), Truth Be Told (ar ghearrliosta do The Diverse Book Awardsl), Next of Kin (ar fhadiosta do  CWA Gold Dagger Award) agus Those People Next Door (leabhar is mó díol ag an Times agus Scéinséir na Míosa ag Waterstones). Tá a húrscéal nua, What Happens in the Dark, ar fáil anois.

Scríobh sí do The New York Times, The Guardian, The Times , The Financial Times, The Telegraph agus an BBC, i measc foilseachán eile.

 Cúlra 
Is de shliocht Banglaidéiseach í Abdullah agus rugadh agus tógadh í i mbuirg Tower Hamlets i Londain i dteaghlach ina raibh ochtar leanaí.  Dúirt Abdullah faoina hóige, "[People] imagine poverty and misery, hardship and hand-me-downs. Of course I forfeited my fair share of material pleasures but a household of noise and colour is far better than possessions and privilege."

 Oideachas 
Fuair Abdullah a cuid oideachais i Sasana, agus fuair sí scolaíocht mheánscoile san Central Foundation Girls' School. Bhain sí céim amach ó Queen Mary, Ollscoil Londain, le céim BSc san Eolaíocht Ríomhaireachta. Ba é teideal a tráchtas sa bhliain dheireanach ná A Program Slicing Tool for Analysing Java Programs. Tá sainuimhir éirime (nó IQ) de 150 ag Abdullah Bhí sí ina ball de Mensa International – eagraíocht neamhbhrabúis atá oscailte do dhaoine a scórálann ag an 98ú peircintíl den IQ – ach d’fhág sí laistigh de bhliain.

 Gairme 
Bhain Abdullah céim amach sa bhliain 2003, agus ina dhiaidh sin d’oibrigh sí sa teicneolaíocht ar feadh trí bliana. Sa bhliain 2007, d’éirigh sí as a post sa teicneolaíocht chun slí bheatha a bhaint amach mar scríbhneoir, ag glacadh gearradh pá 50% sa phróiseas.

Ó 2008 go 2010, scríobh Abdullah faoi réimse ábhar, ó pholaitíocht go caidrimh, do The Guardian. D'oibrigh sí mar Eagarthóir Gné-altanna ag iris Asian Woman freisin, agus le linn an ama sin chuir sí agallamh ar réimse aisteoirí agus ceoltóirí mór le rá na hÁise lena n - áirítear Riz Ahmed, Meera Syal, Nitin Sawhney, Jay Sean agus Anoushka Shankar .

Bhí Abdullah ina haoi ó am go ham ar chlár DJ Nihal de chuid BBC Asian Network agus labhair sí faoi réimse ábhar, ó mhí-úsáid drugaí agus éagothroime inscne go déileáil le cultúr agus féiniúlacht mar scríbhneoir Briotanach-Áiseach.   Sa bhliain 2009, ainmníodh í do Ghradam Scríbhneoirí Moslamacha ( Muslim Writers Award) Sa bhliain 2011, bhí sí páirteach i gconspóid ar Twitter tar éis di trácht a dhéanamh ar bhás triúr turasóirí ón mBreatain.

Sa bhliain 2012, chuaigh Abdullah san fhoilsitheoir domhanda Penguin Random House áit ar oibrigh sí ar an mbranda taistil Rough Guides.Sa bhliain 2014, d’éirigh Abdullah as a post chun Atlas & Boots a bhunú, blag taistil lasmuigh a léann 150,000 duine in aghaidh na míosa. Chuir Abdullah le  Lonely Planet  agus Rough Guides  agus labhair sí faoina cuid taistil ar an teilifís, ar an raidió, i gcló agus ar líne.

Sa bhliain 2019, d’fhoilsigh HarperCollins an chéad úrscéal coireachta príomhshrutha le Abdullah, Take It Back.Roghnaigh nuachtáin The Guardian, The Telegraph agus The Sunday Times é mar cheann de na húrscéalta coireachta agus scéinséirí nua is fearr.

Sa bhliain 2020, d'fhoilsigh HarperCollins an dara húrscéal de chuid Abdullah, Truth Be Told, agus dá bharr sin cuireadh ar ghearrliosta é do  Diverse Book Award.  I mí Iúil na bliana sin, bhunaigh Abdullah Asian Booklist, suíomh Gréasáin chun cabhrú le léitheoirí leabhair nua le húdair Briotanacha-Áiseacha a aimsiú.

Sa bhliain 2021, d'fhoilsigh HarperCollins an tríú húrscéal de chuid Abdullah, Next of Kin. Ainmníodh é mar Leabhar na Míosa ag The Times, cuireadh ar fhadliosta é do CWA Gold Dagger agus bhuaigh sé an Duais  d' Fhicsean do Dhaoine Fásta ag Diverse Book Award

Sa bhliain 2023, d’fhoilsigh HarperCollins ceathrú húrscéal Abdullah, Those People Next Door. Ba é Leabhar na Míosa de chuid an Times é, ceann de na scéinséirí nua is fearr de chuid an Guardian, Scéinséirí na Míosa de chuid Waterstones  agus Times Bestseller, agus é ag caitheamh cúig seachtaine sa chairt.

 Saol pearsanta 
Rugadh agus tógadh Abdullah mar Mhoslamach. Sa bhliain 2020, dúirt sí gur agnósach agus gur Moslamach cultúrtha í. 

Labhraíonn Abdullah trí theanga: Béarla, Sílitis agus Spáinnis. 

 Leabharliosta 
 Úrscéalta 

 2006: Life, Love and Assimilation 
 2009: Child's Play 
 2019: Take It Back 
 2020: Truth Be Told 
 2020: Take It Back 
 2021: Next of Kin 
 2023: Those People Next Door 
 2023: Perfectly Nice Neighbors 
 2025: What Happens in the Dark 

 Treoir 

 2016: Don't Offer Papaya: 101 Tips for Your First Time Around the World 

 Tagairtí 

 Naisc sheachtracha 


Catagóir:Iriseoirí Sasanacha
Catagóir:Daoine beo
Catagóir:Daoine a rugadh i 1982
Catagóir:Mná